પઢેગા ઇન્ડિયા તો બઢેગા ઇન્ડિયા આવા સૂત્રો આપણે ઘણી જગ્યાએ વાંચીએ છીએ. એટલુ જ નહીં, પણ આવાં સૂત્રો નેતાઓ અને ઘણીવાર અભિનેતાઓ પણ બોલતાં હોય છે. કેન્દ્ર સરકાર દ્વારા મેટ્રો ટ્રેનનું કામ ચાલી રહ્યું છે. ત્યારે તેની જગ્યાએ આલુ છે તેવું લખાઈ જાય તો સ્વાભાવિક જ પ્રશ્ન થાય કે શું ખરેખર આવી રીતે ભારત આગળ આવશે. ભૂલ તો દરેક જણથી થાય, પરંતુ જ્યારે આવા મોટા પાયે કામ ચાલતંુ હોય અને રોજ અહીંથી પસાર થતાં લોકો તેને જોતાં હોય ત્યારે ભૂલ થવી ન જોઈએ અને થાય તો પણ તેને સુધારવાની તસ્દી તો લેવી જ જોઈએ. થોડા દિવસ પહેલાં વિશાલા સર્કલ પાસેથી પસાર થતી હતી. ત્યાં આગળ મેટ્રો ટ્રેનનું કામકાજ ચાલે છે. જેના બોર્ડ પર લખાણ હતું કે, ‘૪૦૦ મીટર આગળ મેટ્રોનું કામ આલુ છે.’ પહેલા તો વાંચીને લાગ્યંુ મારાથી જ ભૂલ થઈ છે, પરંતુ બીજી વાર વાચ્યું ત્યારે લાગ્યું કે મારાથી નહીં, પણ લખનાર, લખાવનાર અને બોર્ડ બનાવનાર ત્રણેથી ભૂલ થઈ છે. સામાન્ય નાગરિકની જેમ ત્યાં હાજર કર્મચારીને પૂછ્યું કે, ભાઈ આ તો ભૂલમાં ચાલુની જગ્યાએ આલુ લખાઈ ગયું છે ત્યારે જવાબ મળ્યો, ‘તમને વાંચતા આવડે છે ને, તમે ચાલુ વાંચો. મગજ ના ખાશો આવું બધંુ તો થતું રહે.’ પ્રશ્ન એ થાય કે જો આવું બધું થતું રહેશે તો ઇન્ડિયા પઢેગા ભી કેસે ઔર આગે બઢેગા ભી કેસે..!